HERÄTYKSEN LÄPIMURTO Hermes Falcao Jr.
VIEMÄSSÄ EVANKELIUMIA KANSOILLE
PARANTUMISIA
PELASTUMISIA
IHMEITÄ
VAPAUTTA
KOE JEESUKSEN TOIMINTA
HERÄTYKSEN LÄPIMURTO
Tervetuloa ohjelman pariin! Olen Hermes Falcao Jr.
Tänään meillä on aihe, joka on hyvin tärkeä elämässäsi.
Uskon, että tämän päivän sanoma rohkaisee sinua.
Aiomme myös rukoilla kaikkien puolesta.
Katso ohjelma loppuun asti. Et halua jäädä tästä paitsi.
Tiedän, että tämä sanoma rakentaa sinua.
Puhumme tänään mielenlaadun muuttamisesta.
Jumalan tahto on, että meillä on Kristuksen mieli.
Hän on antanut meille Kristuksen mielen, sanoo Raamattu.
Uskon, että meidän pitää oppia siirtymään maailman näkökulmasta -
Jumalan valtakunnan näkökulmaan.
On tärkeä ymmärtää, että me pelastumme armosta, -
kun uskomme Jeesukseen.
Mutta vaeltaaksemme Herran kanssa -
ja täyttää Hänen antamansa kutsu, täytyy muuttaa mielenlaatua.
Raamatussa sitä kutsutaan mielen uudistamiseksi.
Se vaatii aikaa, vaivannäköä ja tarkoituksellista työskentelyä.
Siitä puhumme tänään. Uskon, että se on siunaukseksi.
Tahdon lukea pari sananpaikkaa.
Aloitetaan puhumalla Aabrahamin elämästä.
Avaa kanssani 1. Moos. kirjan luku 15.
Luemme siitä pari paikkaa. Sitten selitän, -
että myös Aabraham joutui muuttamaan mielenlaatuaan.
Raamattu kutsuu meitä Aabrahamin lapsiksi.
Häntä kutsutaan uskon isäksi. Voimme oppia siitä.
1. Moos. 15:1.
"Näiden tapausten jälkeen tuli Abramille näyssä tämä Herran sana: -
'Älä pelkää, Abram! Minä olen sinun kilpesi; -
sinun palkkasi on oleva sangen suuri.'
Mutta Abram sanoi: 'Oi Herra, Herra, mitä sinä minulle annat?
Minä lähden täältä lapsetonna, -
ja omaisuuteni haltijaksi tulee damaskolainen mies, Elieser.'
Ja Abram sanoi vielä: 'Sinä et ole antanut minulle jälkeläistä; -
katso, talossani syntynyt palvelija on minut perivä'.
Mutta katso, hänelle tuli tämä Herran sana: 'Hän ei ole sinua perivä, -
vaan joka lähtee sinun omasta ruumiistasi, hän on sinut perivä'.
Ja hän vei hänet ulos ja sanoi: 'Katso taivaalle -
ja lue tähdet, jos ne taidat lukea'.
Ja hän sanoi hänelle: 'Niin paljon on sinulla oleva jälkeläisiä'.
Ja Abram uskoi Herraan, ja Herra luki sen hänelle vanhurskaudeksi.
Tässä siis kerrotaan Abramista.
Myöhemmin hän sai nimen Aabraham.
Hän oli hyvin toivoton siinä mielessä, -
että hänellä ei ollut lasta.
Hänellä ei ollut omaa jälkeläistä.
Hän uskoi, että hänet perii hänen työntekijänsä, palvelija, -
jonka nimi oli Elieser.
Aabrahan oli lannistunut. Hän vastasi Herralle nähtyään näyn.
Herra sanoi: "Älä pelkää!" Se on mielenkiintoista.
Jumala sanoo Raamatussa monille Jumalan miehille: -
"Älä pelkää! Minä olen sinun kanssasi."
Hän rohkaisi kaikkia, joille Hän ilmoitti itsensä.
Vaikka Aabraham kuuli rohkaisun, -
hän sanoi silti: "Herra, et ole antanut minulle jälkeläistä."
"Minulla ei ole jälkeläistä, vaan minut perii minun palvelijani."
Herra vastasi: "Ei. Sinut perii se, joka lähtee omasta ruumiistasi."
Ja kerron sinulle, Abram, -
että minä annan sinulle pojan."
Niin Herra sanoi.
Hän sanoi: "Tule ulos -
ja katso taivaalle."
Katso, mitä Herra teki. Hän sanoi: "Tule ulos ja katso taivaalle."
Toisin sanoen: "Näytän sinulle eri kuvan kuin sen, mihin olet tottunut.
Näytän eri kuvan, sillä näet nyt vain maanpäälliset olosuhteet -
ja tämänhetkisen tilanteen.
Katsot vain rajoituksiasi ja asioita, joita sinulla tällä hetkellä on, -
etkä tiedä, mitä olen sinulle varannut.
Näytän sinulle välähdyksen ja pienen ennakkokatsauksen siitä, -
mitä sinulle tapahtuu ja millä aion sinua siunata."
Hän sanoi: "Tule ulos ja katso taivaalle."
Laske tähdet, jos pystyt ne laskemaan."
Toisin sanoen Herra sanoi Aabrahamille: -
"Se, mitä mielessäsi on, ei ole minun suunnitelmani.
Ajatus siitä, että palvelijasi perii sinut, -
ei ole minun suunnitelmani.
Minulla on sinulle varattuna poika ja paljon jälkeläisiä."
Myöhemmin hän sai Jumalalta nimen Aabraham, kansojen paljouden isä.
Abram tuijotti vain senhetkistä tilannettaan.
Hän rakensi sen varaan, mitä hän luonnollisin silmin näki.
Mutta Jumala sanoi: "Tule ulos. Näytän jotain muuta."
Jos haluat muuttaa mielenlaatuasi, -
se onnistuu, kun näet välähdyksen Jumalan näystä varallesi.
Jumalalla on sinulle suurempia asioita kuin ne, joita sinulla nyt on.
Hänellä on suurempia voitelun tasoja ja suurempi tarkoitus.
Hänellä on ikuisuudesta asti liikkeelle laskettu suunnitelma, -
jonka Hän tahtoo paljastaa, jos haluat kohdata Hänet.
Siksi Hän sanoi: "Tule ulos ja katso taivaalle.
Näytän jotain, mitä et tiedä.
Näytän eri näyn kuin se, mihin olet tottunut.
Näytän eri tarkoituksen."
Jos katsomme sanan "mielenlaatu" tarkoitusta, -
Merriam-Webster-sanakirjan mukaan se on mielen asenne.
Se on mielen luonteenlaatu, taipumus johonkin.
Sellaisella, jolla on kielteinen mielenlaatu, -
on taipumus nähdä asiat huonosta näkökulmasta.
Jos jollakulla on epäuskoinen mielenlaatu, -
hänellä on jo valmiiksi taipumus olla uskomatta Jumalan asioita.
Taipumus toivottomuuteen, masennukseen, -
sairauteen ja asioihin, jotka ovat huonoja.
Aabrahamin piti siis muuttaa mielenlaatuaan tai taipumustaan -
voidakseen alkaa nähdä asiat Jumalan silmin.
Myöhemmin häntä kutsuttiin uskon isäksi, -
koska Herra näytti hänelle ja antoi hänelle lupauksen.
Hän sanoi: -
"Lue tähdet, jos taidat ne lukea. Niin paljon on sinulla oleva jälkeläisiä."
Raamattu sanoo, että hän uskoi Herraan, -
hän uskoi siihen, mitä Jumala sanoi hänelle.
Herra tahtoo muuttaa mielenlaatusi elämää ja kokemuksiasi kohtaan.
Kenties olet kokenut ainoastaan huonoja asioita, puutetta, -
lannistumista, masennusta ja toivottomuutta.
Herra sanoo tänään: "Tule ulos. Näytän eri kuvan.
Näytän jotain erilaista.
Näytän, mitä Poikani on tehnyt edestäsi Golgatan ristillä.
Katso lupauksiani."
Juuri niin tapahtui Abramille. Myöhemmin hän sai nimen Aabraham.
Kun Herra muutti hänen nimensä Aabrahamiksi, hänellä oli vain Ismael.
Hänellä ei ollut vielä Iisakia.
Kuten tiedämme, Ismael syntyi Haagarista, -
joka oli jalkavaimo.
Ismael ei edes ollut lupauksen lapsi.
Lupauksen lapsi ei ollut syntynyt vielä.
Silti Jumala kutsui häntä jo Aabrahamiksi.
Nimet ovat tärkeitä edelleenkin, -
mutta Vanhan testamentin aikoihin ne olivat kaikki kaikessa.
Nimi kertoi paljon ihmisen tarkoituksesta ja kutsumuksesta.
Kun ihmiset lausuivat jonkun nimen, he tiesivät tarkasti, mitä se tarkoitti.
Sen merkitys oli hyvin suuri, -
jopa suurempi kuin nykypäivänä.
Totta kai nimet ovat tärkeitä edelleen, -
mutta monet eivät laske nimelle sellaista merkitystä tai arvoa -
kuin Vanhassa testamentissa.
Kun Jumala muutti hänen nimensä Abramista Aabrahamiksi, -
ihmiset tiesivät sen merkitsevän kansan paljouden isää.
Jumala siis puhui hänen tulevaisuuskohtalonsa -
jo ennen kuin se tuli näkyviin.
Hän puhui sen hänen nimensä kautta. Hän antoi hänelle nimen Aabraham, -
kansan paljouden isä.
Ja Iisak ei ollut edes syntynyt vielä.
Jumala halusi piirtää Aabrahamin sydämeen -
hänen tarkoituksensa ja kutsumuksensa todellisuuden.
Hän sanoi: "Aabraham, monien kansojen isä, -
kansan paljouden isä."
Sitä se tarkoitti. Kansan paljouden isä. Jumala puhui hänen elämäänsä.
Jumala puhuu tulevaisuuskohtaloasi ja tarkoitustasi -
jo ennen kuin se on täällä.
Hän kutsuu olemattomat niin kuin ne olisivat.
Halleluja. Uskon, että Jumala haluaa muuttaa mielenlaatusi.
Rukoilemme ihmisten puolesta tänään.
Kenties olet kohdannut hirvittävän tilanteen tai ongelman.
Uskon, että Jumala puhuu sinulle, kohtaa sinut -
ja koskettaa sinua voimallisesti.
Ja Hän tekee sinulle niin kuin Hän teki Aabrahamille.
"Näytän sinulle jotain erilaista, erilaisen näkymän.
Näytän tarkoitukseni, kutsumukseni, sinulle varaamani asiat, -
jotka ovat erilaisia kuin ne, joita koet nyt."
Tarvitaan mielenlaadun muutosta.
Käymme nyt lyhyellä tauolla.
Sen jälkeen jatkamme sanomaa. Rukoilemme kaikkien puolesta, -
että Herran voitelu katkaisee orjuuden ikeet.
Uskon, että mielenlaatusi muuttuu, -
nouset uudelle tasolle Jumalan Sanassa -
ja koet ja pystyt maistamaan ja näkemään Herran hyvyyden.
Käydään lyhyellä tauolla.
Sen jälkeen tahdon puhua vielä hieman lisää -
ja rukoilla sinun ja perheesi puolesta.
Käydään tauolla.
Haluatko olla Jumalan käytössä? Jos haluat, minulla on hyviä uutisia.
Meillä on verkkokurssi, jolla on jo monia oppilaita ympäri maailmaa.
Aiheita ovat mm. identiteetti Kristuksessa, -
paraneminen ja ihmeet tänään, Pyhän Hengen lahjat, rukous, -
läheisyys Jumalan kanssa, Jeesuksen veri ja yliluonnollisuus Raamatussa.
Ihmiset ovat vahvistuneet ja rakentaneet perustan Sanan varaan.
Näin he voivat olla Jumalan tehokäytössä tavoittaen sieluja, -
parantaen sairaita ja evankelioiden. Katsotaan palautteita.
Profetia alkoi virrata, sanantietämys lisääntyi ja sain varmuutta.
Rukouselämäni ja palveleminen ovat nousseet uudelle tasolle.
Suosittelen totuutta kaipaaville. - Elämäni muuttui.
Mene kotisivuillemme ja etsi sieltä Online School.
Valitse moduulit, joita haluat opiskella omassa tahdissasi.
Saat pysyvän katseluoikeuden.
Se on suunnaton siunaus. Ilmoittaudu heti.
Jatkamme täältä mielenlaadun muuttamisesta.
Uskon, että tämä on ratkaisevan tärkeää tässä hetkessä.
Näit verkko-opintojen mainoksen.
Tule kursseille jo tänään. Uskon, että se siunaa elämääsi.
Kursseilla on ollut opiskelijoita jo yhdeksästä maasta.
Olemme kouluttaneet satoja ihmisiä eri maissa -
henkilökohtaisesti ja verkossa. Tule kursseille, -
sillä se on osa mielenlaadun muuttamisen prosessia.
Siinä mennään Jumalan Sanaan ja nähdään, miten Jumala näkee minut, -
mitä Hän sanoo minusta -
ja mitä Raamattu sanoo elämästäni uskovana.
Valittavana on monia eri kursseja, jotka innoittavat ja rakentavat uskoasi.
Tulet varmasti kasvamaan Sanan ilmoituksen kautta.
Tule kursseillemme jo tänään. Se ilahduttaisi meitä.
Hinta on edullinen. Voit aloittaa ja opiskella omassa tahdissasi.
Tee se jo tänään.
Tahdon lukea raamatunpaikan luvusta Room. 12, -
jakeet 1―2.
Se on tärkeä raamatunpaikka. Se puhuu -
tästä samasta periaatteesta, mielenlaadun muuttamisesta, -
mielen uudistamisesta.
"Niin minä Jumalan armahtavan laupeuden kautta kehoitan teitä, veljet,
antamaan ruumiinne eläväksi, pyhäksi, Jumalalle otolliseksi uhriksi;
tämä on teidän järjellinen jumalanpalveluksenne.
Älkääkä mukautuko tämän maailmanajan mukaan, -
vaan muuttukaa mielenne uudistuksen kautta, -
tutkiaksenne, mikä on Jumalan tahto, mikä hyvää ja otollista ja täydellistä."
Apostoli Paavali sanoo siis, -
ettei meidän tulisi mukautua maailmaan -
eikä hyväksyä passiivisesti sitä, -
mitä maailmalla on tarjottavana mieleemme.
Niin Paavali sanoo.
Sen sijaan meidän tulisi muuttua mielen uudistuksen kautta.
Se tarkoittaa, että mielemme uudistuu päivä päivältä.
Mitä varten? Tutkiaksenne, -
mikä on Jumalan tahto, mikä on hyvää, otollista ja täydellistä.
Apostoli Paavali ei siis tarjoa tätä valinnaksi tai vaihtoehdoksi.
Hän sanoo, että uskovan ja Jumalan lapsen täytyy muuttua -
mielen uudistuksen kautta.
Se tarkoittaa, että aina kun uudistaa mieltään -
ja alkaa ajatella niin kuin Jumala, tapahtuu muutos.
On mahdotonta olla mieleltään uudistunut ja olla kuin maailma -
tai ajatella, toimia, puhua ja uskoa kuin maailma.
Nykyään monet katsovat ympärillä tapahtuvia asioita, -
Maailman tapahtumat vaikuttavat heihin, -
samoin pahuus, joka on tulossa, -
niin että he alkavat olla toivottomia niin kuin maailma.
He alkavat pelätä aivan kuten maailma.
Tahdon sanoa sinulle tänään, että sinä et ole niin kuin maailma.
Olet maailmassa mutta et maailmasta.
Sinut on lunastettu ja ostettu kalliilla hinnalla.
Hinta on Jeesuksen Kristuksen veri.
Sinut on pesty Karitsan verellä.
Sinulla on Kristuksen mieli. Pyhä Henki asuu sinussa.
Nimesi on kirjoitettu Karitsan elämän kirjaan.
Et ole toivoton etkä hukassa.
Sinut on lunastettu.
Halleluja. Sinut on ostettu. Sinä kuulut Jeesukselle Kristukselle.
Hänen Pyhä Henkensä on annettu sinulle -
vakuudeksi siitä, mitä on tuleva.
Uskon, että kun ihmiset muuttavat mielenlaatuaan, -
se muuttaa heidän ajatteluaan.
Kun ajattelu muuttuu, heidän käytöksensä muuttuu.
Jos heidän käytöksensä muuttuu, heidän elämänsä muuttuu, -
koska sinä olet sitä mitä ajattelet.
Raamattu sanoo, että niin kuin ihminen ajattelee sydämessään, -
sellainen hän on.
Et voi ikinä mennä mielenlaatusi yli.
Siksi tämä on tärkeää, ja Jumala on korostanut Sanassaan, -
että Hän haluaa meidän muuttavan mielenlaatumme.
Monien Kristuksen luo tulevien ja Jeesuksen vastaanottavien ongelma -
on se, että he eivät uudista mieltään -
ja he haluavat ajatella edelleen niin kuin maailma ajattelee.
Se on sama kuin tietokone, jonka ohjelmisto pitää päivittää.
Sama täytyy tehdä mielelle. Täytyy päivittää arvot.
Sinun pitää luopua maailman arvojärjestelmästä.
Tämä maailma on turmeltunut. Maailma on kadotettu -
periaatteidensa ja arvojensa suhteen. Sinun pitää ymmärtää ja hyväksyä -
arvot, jotka Jumala on laittanut Sanaansa, -
ja ne ovat ikuisia arvoja, ikuisia periaatteita, -
jotka ovat muuttumattomia.
Yllät aina vain niin korkealle kuin se, missä mielenlaatusi on.
Jos ajattelet aina pienesti, sellaiseksi sinä jäät.
Niin Abram ajatteli. Hän ajatteli: "Minut perii Elieser."
Jumala sanoi: "Niin sinä ajattelet, mutta minulla on sinulle jotain muuta."
Sanot ehkä: "Teen näin lopun elämääni."
Herra sanoo: "Se ei ole sitä, mitä minulla on sinulle."
Ihmiset joutuvat sidoksiin -
johonkin elämänvaiheeseen ja luulevat, että elämä on aina sellaista.
Sanon Jeesuksen nimessä, että tulee muutos.
Jumalalla on tarkoitus ja suunnitelma.
Meidän pitää oppia antautumaan Pyhälle Hengelle -
ja vastaanottamaan Hänen tarkoittamansa mielenlaatu.
Aabrahamin piti käydä mielen uudistamisen prosessi.
Aabrahamin elämässä on mielenkiintoista, -
että Jumalan piti viedä hänet pois sieltä, missä hän oli.
Hän asui sukunsa luona. Jumala käski hänen lähteä sieltä maahan, -
jonka Hän osoittaa.
Hänen piti lähteä pois, koska ihmiset siellä olivat pakanoita.
Heillä oli väärä mielenlaatu. Jumala sanoi: "Jos haluat olla se, -
joksi olen sinut kutsunut, sinun pitää lähteä sieltä pois.
Et voi jäädä sinne ja olla kaikkea sitä, keneksi olen sinut kutsunut."
Jumala siirsi Aabrahamin.
Hän vei hänet pois sukunsa luota, pois tutusta maasta.
Hän siirsi hänet uudelle polulle ja uuteen tarkoitukseen.
Myöhemmin Hän alkoi muuttaa ajatteluprosessia, -
joka Aabrahamilla oli, -
jotta Aabraham pystyi uskomaan ja saamaan lupauksen.
Niin Jumala haluaa tehdä kanssasi. Hän haluaa siirtää sinut -
sieltä, missä olet.
Jonkun Hän haluaa siirtää pois porukoista, joihin olet tottunut, -
jotta voit ottaa vastaan kaikki Jumalan lupaukset ja uskoa niihin.
Jos haluat olla siunattu, -
sinun pitää ajatella -
niin kuin Raamattu sanoo.
Sama tapahtui kaikille Jumalan miehille ja naisille Raamatussa.
Heidän piti muuttaa mielenlaatuaan.
Heidän piti hyväksyä muutos ajattelutapaansa.
Sama tapahtui Joosualle ja Kaalebille.
Muut vakoojat kertoivat maasta pahaa, Joosua ja Kaaleb hyvää.
He sanoivat: "Otamme maan haltuumme, sillä Jumala sanoo niin.
Tiedän, että siellä on pelottavia jättiläisiä ja ongelmia, mutta sama se.
Saamme maan, sillä Jumala sanoi niin, ja olemme valmiit siihen."
Heillä oli siis Jumalan mielenlaatu.
Muiden kymmenen nimeä kukaan ei edes muista.
Ne, jotka jättävät jälkensä tähän maailmaan, ovat uskon ihmisiä.
Epäusko on maailman oletusarvo.
Ihmiset, jotka jättävät jäljen, -
ovat uskon ihmisiä.
Joosuasta ja Kaalebista tiedämme, keitä he ovat, -
koska he olivat uskon ihmisiä.
Tiedämme, kuka Aabraham oli, sillä hän oli uskon ihminen.
Raamattu sanoo Hepr. 11:ssä, -
että miehet ja naiset Vanhassa testamentissa -
taistelivat leijonia ja hallituksia vastaan -
ja heitä vainottiin, -
mutta he olivat liian hyviä tälle maailmalle.
He olivat uskon sankareita.
Voit olla uskon sankari vain, jos muutat mielenlaatusi.
On ratkaisevan tärkeää, että alat uppoutua Sanan ilmoitukseen.
Haluan rukoilla puolestasi nyt Jeesuksen väkevässä nimessä, -
että Jumala muuttaa mielenlaatusi -
ja saat erilaisen ajattelujärjestelmän.
Rukoillaan yhdessä.
Jos olet sairas, uskon, että Jumala koskettaa sinua.
Tulee vapautuminen ja paraneminen.
Uskon, että Jumalan läsnäolo valtaa kotisi -
ja koskettaa perhettäsi Jeesuksen nimessä.
Isä, Jeesuksen Kristuksen nimessä, kosketa kaikkia, jotka katsovat tätä.
Herra, anna voitelusi levätä jokaisen yllä.
Isä, rukoilen, että mielenlaadut muuttuvat.
Nuhtelen epäuskon henkeä.
Isä, nuhtelen piinan, painostuksen ja sairauden henkeä.
Jeesuksen nimessä otan vallan kaikilta epäpuhtailta hengiltä.
Herra, anna kosketuksesi virrata -
kuvaruutujen kautta. Anna heille kosketus taivaasta.
Sairaat parantukoot. Vaivatut saakoot toivon.
Murra masennuksen ja ahdistuksen voima.
Kirkkautesi loistakoon Jeesuksen nimessä.
Aamen. Lähetä meille todistuksesi ja ota yhteyttä.
Tilaa YouTube-kanavamme. Pysy yhteydessä.
Olet meille rakas. Nähdään. Jumalan siunausta!
Hei kaikille Suomeen! Tässä on Hermes Falcao Jr.
Minulla on suurenmoisia uutisia.
Ohjelmamme on näkynyt TV7:llä jo kahdeksan vuotta.
On vaikea uskoa, että jo niin kauan.
Näiden vuosien aikana olemme saaneet monia todistuksia -
vapautumisista, parantumisista, pelastumisista.
Olen tavannut heistä joitain.
He kärsivät, mutta he vapautuivat ja paranivat, -
kun he katsoivat tämänkaltaista ohjelmaa.
Voit ryhtyä ohjelman tukijaksi -
antamalla lahjoituksen TV7:lle.
Voit soittaa ruudun numeroon tai lahjoittaa tilille.
Auta pitämään ohjelma ruudussa, -
sillä haluamme tavoittaa vielä monia ihmisiä evankeliumilla.
Tee se jo tänään. Älä viivyttele. Lähde tukemaan ohjelmaa, -
niin että ohjelma voi jatkua. Jumalan siunausta!
HERÄTYKSEN LÄPIMURTO Hermes Falcao Jr.:n kanssa.
VIEMÄSSÄ EVANKELIUMIA KANSOILLE
PARANTUMISIA
PELASTUMISIA
IHMEITÄ
VAPAUTTA
KOE JEESUKSEN TOIMINTA
Suomennos: Marianne Tenetz